Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 5. számú melléklet a 89/2005. (V. 5.) Korm. rendelethez
Paragraph Index: 1385

b) jóváhagyott technológiai elõírás szerint történõ beavatkozással (pl. megmunkálás anyag kimunkálás, anyagpótlás, kiegészítõ elemek beépítése) járó javítás. 2.126. A 2.125. pont b) alpontja szerinti javítási tevékenység a reaktor belsõ szerkezeti elemein, a primerköri fõberendezéseken és csõvezetékeken, továbbá az üzemanyagon csak a Hatóság által kiadott javítási engedély birtokában végezhetõ el. 2.127. Amennyiben a javítási technológia tipizálható (kábeltoldás, szervókarbantartás stb.), az Engedélyes megalapozott kérelmére a Hatóság javítási típusengedélyt ad ki. A típusengedély birtokában a rendszeres szükségletként jelentkezõ javítási tevékenységeket eseti engedélyeztetés nélkül, a típusengedélyben elõírtak betartásával lehet végrehajtani. Ezen esetkre vonatkozóan a Hatóság utólagos jelentési kötelezettséget ír elõ. 2.128. A rendszerelemek hatósági engedély köteles javításához kapcsolódó gyártási és beszerzési tevékenység nem hatósági engedélyhez kötött tevékenység, ha a beszerzett, gyártott rendszerelem az eredetivel minden jellemzõjében (anyag, geometria, mûködési mód, környezetállóság, megbízhatóság, gyártó, gyártási mód, típus, stb.) azonos. 2.129. Az építmények és épületszerkezetek javításának engedélyezését a 2.1.6. fejezet ismerteti. 2.130. Programozható eszközök szoftver részének javítás célú megváltoztatása átalakításnak minõsül és az engedélyeztetés szabályait a 2.1.7. fejezet tartalmazza. 2.131. A javítási engedély az abban rögzített feltételek teljesülése esetén a javítási munka végrehajtására, a javított rendszerelem, rendszerelemek ellenõrzési programja (anyagvizsgálati és funkció próba) elvégzésére és az ellenõrzési program sikeres végrehajtása esetén a kutatóreaktornak a javított rendszerelemmel, rendszerelemekkel történõ üzemeltetésére jogosít. 2.132. Az engedély határozott ideig érvényes, idõtartamát a Hatóság a javítás elõkészítéséhez és végrehajtásához szükséges idõt figyelembe véve határozza meg. Az engedély – folyamatban levõ javítás esetén – egy alkalommal meghosszabbítható. Többször alkalmazandó javítási technológia esetén az engedély visszavonásig érvényes. 2.133. Az engedélykérelemben be kell mutatni, hogy a kutatóreaktor biztonsága a javítás kivitelezése során nem csökken, a javított rendszerelemmel és rendszerelemekkel a létesítmény biztonságosan üzembe vehetõ és üzemben tartható. Ennek érdekében az engedélykérelemnek tartalmaznia kell:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes